අපි ඇඳගෙන ගිය ඇඳුමම තමයි අවුරුද්දක් පුරාම එහිදී ඇන්දේ යැයි ඉන්දියාවේ අත්අඩංගුවේ සිට නිදහස ලබා යළි දිවයිනට පැමිණි ටී.එම්. ජූඩ් රසික මහතා කීය.පුරා වසරකට අධික කාලයක් ඉන්දියාවේ සිරබත් කා ඉන්දීය ජනරජ දිනය නිමිත්තෙන් නිදහස ලැබූ ශ්‍රී ලාංකික ධීවරයන් පස්දෙනෙක් බේරුවල ධීවර වරායෙන් දිවයිනට සේන්දු වූහ.වසරකට පසු මවුබිමට පය තැබූ ධීවරයෝ දුක හා සතුට මුසු කඳුළු සලද්දී බේරුවල ධීවර ජනතාව සතුටට පත්ව සිටියහ.ඩබ්ලිව්.ඉන්දික තුෂාර (21), චමින්ද ලාල් ප්‍රේමසිරි (23) , දිලිප් සුරංග සමරසිංහ (24), ටී.එම්.ජූඩ්, රසික කුරේ (28), ගයාන් සංජීව (31) යන අය මෙසේ නිදහස ලබා පැමිණි අය වෙති.2009 වසරේ දෙසැම්බර් 29 දා බේරුවලින් ධීවර කටයුතු සඳහා දියඹට නික්ම ගිය ඩැනියෙලා දූ යාත්‍රාව හා එහි සිටි මේ ධීවරයන් පස්දෙනා ඉන්දීය වෙරළ ආරක්ෂක අංශය විසින් අත්අඩංගුවට ගනු ලැබුවේ එරටේ මුහුදු සීමාවේ මසුන් මැරීමේ වරදටය.ඩබ්ලිව්.